Jack Lynch

She politickeyr as sporteyr Yernagh vaJohn Mary "Jack" Lynch (; 15 Luanistyn 1917 — 20 Jerrey Fouyir 1999). She Taoiseach v'eh er Pobblaght Nerin, as daa hiarrym echey veih 1966 derrey 1973 as veih 1977 derrey 1979.

Va Lynch reiht myr Teachta Dála da Dáil Éireann da'n chied cheayrt 'sy vlein 1948 son Corkee, as v'eh aa-reiht ayns dagh ard-reihys elley derrey dirree eh ass oik 'sy vlein 1981. Dobbyr eh myr Shirveishagh Argidys (1965–1966), myr Shirveishagh Çhynskyl as Traght (1959-1965), myr Shirveishagh Ynsee (1957-1959), myr Shirveishagh y Ghaeltaght (1957) as myr Scrudeyr y Pharlamaid. She eshyn va'n trass fer toshee er Fianna Fáil veih 1966 derrey 1979, as eh ny eiyrtyssagh er Seán Lemass. Va'n tromlagh jerrinagh 'sy Dáil cosnit echey ayns ard-reihys 1977.

Roish haink er dy ve ny pholitickeyr, v'eh ny sporteyr rahoil myr cloieder dooblagh ny Cloiaghyn Gaelgagh. Chloie eh yn immaneeaght marish y chommyn ynnydagh Fánaithe an Ghleann ("Rouailtee yn Ghlion") as lesh fwirran eddyr-choontae Chorcaí veih 1936 derrey 1950. Chloie eh yn bluckaneyrys Gaelgagh lesh y chommyn ynnydagh echey San Nioclás ("Niglus Noo") as lesh fwirran eddyr-choontae Chorkee eddyr ny bleeantyn 1936 as 1946.

Ronney:Ruggyryn 'sy vlein 1917
Ronney:Baaseyn 'sy vlein 1999
Ronney:Immaneeyn lesh CLG Chontae Chorcaí
Ronney:Bluckaneyryn Gaelgagh
Ronney:Bluckaneyryn lesh CLG Chontae Chorcaí
Ronney:Shirveishee Argidys Nerin
Ronney:Toshee Fianna Fáil
Ronney:Leighderyn Yernagh
Ronney:Feallee ass Coontae Chorkee
Ronney:Taoisigh
Ronney:Olteynyn y 13oo Dáil
Ronney:Olteynyn y 14oo Dáil
Ronney:Olteynyn y 15oo Dáil
Ronney:Olteynyn y 16oo Dáil
Ronney:Olteynyn y 17oo Dáil
Ronney:Olteynyn y 18oo Dáil
Ronney:Olteynyn y 19oo Dáil
Ronney:Olteynyn y 20oo Dáil
Ronney:Olteynyn y 21d Dáil
Ronney:Politickeyryn firryn Yernagh